เป็นคนนั่งทำงานหน้าคอมตลอดเวลาหลายชม. พักผ่อนน้อยและไม่ค่อยออกกำลังค่ะ ส่วนน้ำหนักตัวน้อยมาแต่ไหนแต่ไรแล้ว สี่ห้าวันมานี้รู้สึกว่าเวลานอนขาข้าซ้ายใกล้ๆ เอ็นร้อยหวายจะสั่นอยู่ลึกๆ ไม่มีอาการชานะคะ หยิกขาแล้วเจ็บอยู่ถ้านอนหงายราบแล้วจะใกล้ๆ ส้นเท้าสั่นแบบตื้อๆ ถ้าลุกเดินจะหายไปสักพักแล้วก็กลับมาเป็นอีก บีบนวดสักพักก็หายแล้วกลับมาเป็นเหมือนเดิมเหมือนกัน แปลกที่เป็นแค่ช่วงกลางคืนค่ะ พอตื่นเช้ามาก็หายไม่ทราบเกี่ยวกับความเครียดไหมคะ ขาดวิตามินบี หรือเป็นเพราะช่วงนี้ฝนตกแล้วกลางคืนอากาศเย็นปล.เมื่อตอนกลางคืนงีบหลับแล้วชาข้างเดิมกระตุกจนตื่นด้วยค่ะ เหมือนกำลังจะเคลิ้มหลับแล้วตกหลุมอากาศขอบสำหรับคำตอบล่วงหน้านะคะ
สวัสดีครับ อาการของ อาจมีสาเหตุจาก การยืนหรือนั่งทำงานท่าเดียวมากเกินไปในตอนกลางวัน (Office syndrome) ยิ่งพักผ่อนน้อย ยิ่งทำให้เป็นมากขึ้นครับ เพราะกล้ามเนื้อส่วนขาจะล้า เกิดสารที่เรียกว่า Lactic acid สะสมในกล้ามเนื้อทำให้เกิดเป็นเหมือนตะคริวอ่อนๆ กระตุกๆเบาได้ ตืนเช้าหายแสดงว่า ร่างกายได้ขับของเสียนี้ออกทางไตไปแล้ว นอกจากนี้ความเครียด ก็มีส่วนทำให้มีอาการมากขึ้นนะครับ อีกสาเหตุหนึ่งที่ควรคำนึงด้วยคือ เกลือแร่ไม่สมดุล อาจน้อยเกินไป จนทำให้มีการกระตุกได้ เช่นเวลานักกีฬาเหนื่อยๆ เขาจะทานเกลือแร่เพื่อไม่ให้เป็นตะคริวครับ ไม่ทราบทานยาเป็นประจำอยุ่หรือไม่ เพราะยาบางตัวก็ทำให้เกิดอาการกระตุกได้เช่น ยาลดความด้นโลหิต ยาคุมกำเนิดบางตัวคำแนะนำ พักผ่อนให้มากขึ้น อย่าทำงานในอิริยาบทเดียวนานๆ ควรพักทุก1 ชม หากิจกรรมคลายเครียด เช่น ดูหนังฟังเพลงที่ชอบ อย่าเปิดแอร์หนาวเย็นเกินไป กลางคืนใส่ถุงเท้าที่ไม่รัดรูปนัก ก่อนนอนอาจใช้ยานวดน้ำมันนวดล่วงหน้าเบาๆ หลับให้สนิท ถ้ามีอาการมากขึ้น ควรไปพบแพทย์เพื่อให้การรักษาวินิจฉัยที่แน่นอนครับ